kardosdrur/scandi-wiki huggingface dataset:
Hua Hin

Hua Hin (thai:หัวหิน, betyder head rock, hoved sten) er en by i provinsen Prachuap Khiri Khan i det centrale Thailand. Befolkningen anslås (2006) til at være 85.009.

Den er en kystby som ligger ved Siambugten (Thailandbugten, Golf of Thailand). Hua Hin er den ældste ferieby i Thailand. Kong Prajadhipok byggede et sommerpalads i byen.

Nationalparker 
Prachuap Khiri Khan provinsen har to nationalparker og Pranburi Mangrove Forest Park. Den største er Kui Buri National Park på 969 km2 og er kendt for sine vilde elefanter og verdens største bøffel, Gauren. Den anden nationalpark er Khao Sam Roi Yot, Thailands første marinenationalpark. Khao Sam Rot Yot er 98 km2 og 37% af nationalparken er dækket af ferskvandsmose.

Turisme 
Hua Hin startede som et lille fiskerleje og udviklede sig senere til Thailands royale riviera. Det skete i starten af 1920´erne med Klai Kangwon Palace og Mrigadayavan Palace. Sidstnævnte er i dag et museum og et stykke nationalarv, der kan besøges. Hua Hin har siden udviklet sig til en landets største turistdestinationer målt på antallet af internationale besøgende efter Bangkok, Phuket og Chiang Mai.

Henvisninger og referencer 

Byer i Thailand
Kaeng Khoi

Kaeng Khoi er en by i provinsen Saraburi i det centrale Thailand. Befolkningstallet anslås (2005) til at være 88.921.

Byen ligger ved jernbanelinjen og hovedvejen fra Bangkok til Isanområdet som går gennem den nord-østlige del af landet.

Byer i Thailand
Aurèle Nicolet

Aurèle Nicolet (født 22. januar 1926 i Neuchâtel, død 29. januar 2016 i Freiburg im Breisgau, Tyskland) var en schweizisk fløjtenist. Han blev betragtet som en af verdens bedste fløjtenister i det sene 20. århundrede, og hans indspilninger af Bach og Mozart er blevet rost af kritikerne. Efter han havde etableret sig som udfører af de tidligere perioders musik, kastede han sig over det mere modernistiske musik, som han i 1974 udgav Pro Musica Nova, Studien zum Spielen neuer Musik für Flöte om.

Blandt hans elever er Emmanuel Pahud, Carlos Bruneel, Michael Faust, Pedro Eustache, Thierry Fischer, Irena Grafenauer, Huáscar Barradas, Kristiyan Koev, Jadwiga Kotnowska, Robert Langevin, Marina Piccinini, Kaspar Zehnder og Ariel Zuckermann.

Karriere 
Aurèle Nicolet studerede ved Zürich Konservatorium hos André Jaunet (fløjte) og hos Willy Burkhard (teori og hørelære), derefter, fra 1945 til 1947, ved Conservatoire de Paris hos Marcel Moyse og Yvonne Drappier. 1945-47 spillede han i Tonhalle-Orchester i Zürich, fra 1948-50 som solofløjtenist i Symphonie-Orchester von Winterthur. Wilhelm Furtwängler hentede ham i 1950 til Berliner Philharmonikerne som solofløjtenist, med hvem han spillede til 1959. Fra 1952 til 1965 var Nicolet professor ved Hochschule für Musik i Berlin. I den tid underviste han også ved sommerkurserne for Salzburger Mozarteums Flöte und Kammermusik. Fra 1965 til 1981 var han leder af mesterklassen i Freiburg im Breisgau.

Toru Takemitsu, György Ligeti, Krzysztof Meyer og Edison Denisov har skrevet stykker for ham. Derudover er værker af blandt andre Cristóbal Halffter, Heinz Holliger, Klaus Huber og Rudolf Kelterborn blevet uropført af ham.

Priser 
I 1947, i en alder af 21 år, blev han tildelt Conservatoire de Paris' førstepris for fløjte. Året efter, i 1948, vandt han førsteprisen ved Concours de Genève. I 1963 fik han tildelt Deutscher Kritikerpreis.

Referencer

Eksterne henvisninger 
 

Fløjtenister fra Schweiz
Personer fra Neuchâtel
Ångermanälven

Ångermanälven er en 462 km lang elv, som løber gennem det nordlige Sverige. Det er Sveriges tredjemest vandrige elv (500 m³/s) og har et afvandingsområde på  km².

Ångermanälvens kilder ligger ved Børgefjell på grænsen til Norge. To forskellige vandløb løber sammen nordvest for Sollefteå. Ved den nordlige ligger byerne Åsele og Vilhelmina som to af de større steder nær elven. Strömsund er en af de større byer ved Ångermanälvens søndre løb.

Den løber gennem Lappland, det nordlige Jämtland og Ångermanland og har mange store kraftværker. De vigtigste vandfald er Forsmoforsen, Nässundforsen og Granvågsforsen. Den munder ud i Den Botniske Bugt nord for Härnösand. 

De vigtigste bifloder er Vojmån, Fjällsjöälven og Faxälven. 

Nedstrøms Junsele (ned til havet) kaldes Ångermanälvens dal ofte for Ådalen. Nedenfor Nyland i Kramfors kommun danner Ångermanälven en lang, bred udmundingsvig med to kendte broer: Sandöbroen og Högakustenbroen.

I middelalderen kaldtes vandløbet i visse sammenhænge for Styrån efter Styresholms borg, som lå ved flodens nedre løb. Hele øvre Norrland styredes fra denne borg.

Bifloder 
Oversigten nedenfor går fra mundingen i havet op til kilderne. Kildevandløb betegnes med (*):

 Kramforsån
 Bodån*
 Mjövattsån*
 Bollstaån
 Majaån*
 Loån
 Sjögarån*
 Viättån*
 Mångsån
 Gålsjöån
 Björkån
 Oldsjöån
 Sollefteån
 Vallån*
 Tunsjöån*
 Faxälven
 Långsjöån
 Björssjöån*
 Ledingsån
 Finnån
 Runån*
 Källån*
 Gröningsån
 Gideån
 Stensjöån
 Jämtmyrån
 Edslan
 Björkån*
 Valasjöån
 Nässjöån
 Lafsan
 Lugnan*
 Grytån
 Kvarnbrännån*
 Kängsjöån*
 Isbillån*
 Rensjöån
 Vikån*
 Frostan
 Kvarnån
 Länglingsån
 Hostån
 Nyfloån
 Edsån
 Tällån*
 Renån*
 Svanavattenån
 Rusvattenån
 Klövån
 Allån
 Jougdån
 Ringsjöån
 Fiskån
 Dunnerån
 Hällingsån
 Tvärån
 Avansbäcken
 Muruån
 Leivbakkelva
 Blåsjöälven*
 Bjurälven*
 Lejarälven*
 Mångmanån
 Rötsjöån*
 Gåsbäcken
 Vigdan
 Skäljån
 Jansjöån*
 Rävsjöån*
 Ottsjöbäcken*
 Fjällsjöälven
 Vängelälven
 Grytån
 Regesjöån
 Mörtsjöbäcken
 Äxingsån
 Malmån
 Gransjöån
 Stampån
 Jansjöån
 Grössjöån*
 Kråkån
 Nagasjöån
 Hällvattenån*
 Gessjöån
 Hotingsån*
 Flåsjöån*
 Fånån*
 Fallån*
 Kvarnån*
 Dammån*
 Järilån*
 Tåsjöälven*
 Sjoutälven*
 Guoutelejukke*
 Trångmoån*
 Gierkejukke
 Saxälven*
 Lillån
 Dajmaån
 Sannarån*
 Röströmsälven*
 Bäån
 Staversån
 Rensjöån
 Djupån
 Ormsjöån*
 Långselån*
 Gittsån
 Stensjöbäcken
 Korpån*
 Bergvattenån*
 Sallsjöån*
 Fjällån*
 Röån
 Tarån
 Sågbäcken
 Valån
 Ruskån*
 Rinnån*
 Kvarnån
 Uman
 Bysjöån*
 Juvanån*
 Tågån
 Stugusjöån*
 Kvarnån*
 Kläppsjöbäcken
 Kortingån
 Tärnickån
 Grossbäcken
 Gulbäcken
 Ässan
 Kultran
 Stavselån
 Hedvattenbäcken
 Sämsjöån
 Holmträskån
 Insjöån
 Långvattenån*
 Mesjöån*
 Stamsjöån
 Kvarnån
 Lomsjöån
 Avasjöån
 Norrån*
 Sörån*
 Kvällån
 Torvsjöån
 Vojmån
 Järvsjöån
 Bäsksjöån
 Gråtanån
 Matskanån
 Skikkibäcken
 Dajkanån
 Dalsån
 Skansnäsån
 Krutån
 Girisån*
 Grönån
 Tvärån
 Nästansjöån
 Ängesbäcken*
 Krokbäcken
 Huvudsjöbäcken
 Laxbäcken
 Marsån
 Satsån
 Saxån
 Ransarån*

Eksterne henvisninger 

Vandløb i Sverige
How R U Doin?

"How R U Doin?" er første single fra det tredje studiealbum, Megalomania, fra den danske-norske eurodance- og pop-gruppe Aqua. Singlen blev udgivet i Skandinavien den 14. marts 2011. Gruppen optrådte med sangen til X Factor 2011-finalen i Parken den 25. marts 2011. "How R U Doin?" debuterede som #7 på den danske hitliste.

Hitliste

Referencer 

Aqua-sange
Singler fra 2011
Gjøa-ekspeditionen

Gjøa-ekspeditionen fra 1903 til 1906 var under ledelse af nordmanden, kaptajn Roald Amundsen, og foregik med fangstjagten "Gjøa", planen det var at udforske den magnetiske nordpol og sejle rundt nord om Amerikas fastland: Nordvestpassagen. Som næstkommanderende deltog premierløjtnant i den danske marine Godfred Hansen.

Gjøa-ekspeditionen forlod Godhavn 31. juli 1903, sejlede over Melvillebugten og Baffinbugten, gennem Lancaster Sund og ankom 22. august uden ishindring til Beechey Øen. Herfra gik "Gjøa" syd på gennem Peel Sund og i en åben rende langs Boothia vestkyst, passerede 30. august det sted, hvor James Clark Ross 1831 havde fundet den magnetiske nordpol, og ankom 12. september til Gjøa Havn på Kong William Ø, 68° 37’ nordlig bredde og 95° 45’ vestlig længde. Skibet blev liggende til ankers her til 28. juli 1905. Man rejste observatorier i land, og 2. november 1903 påbegyndtes magnetiske og meteorologiske observationer med mere, der anstilledes uafbrudt til 1. juni 1905. Amundsen foretog 1904 meget besværlige slædeture til den magnetiske pol og G. Hansen foretog i foråret 1905 en slædeekspedition til østkysten af Victoria Island, som han opmålte til 72 10’ nordlig bredde, og som kaldtes Kong Haakon VII’s Kyst. På denne rejse opdagede og kortlagde han en stor øgruppe, som fyldte havet mellem Kong William Land og Victoria Island. Fangsten var god, og man stiftede bekendtskab med flere hidtil lidet kendte eskimo-stammer, der besøgte skibet, særlig Netchilli-Eskimoerne.

28. juli 1905 forlod "Gjøa" havnen, og 14. august lykkedes det at komme til åbent vand, stod gennem Simpson Stræde og ankom 17. august til Kap Colborn, det østligste punkt, hvortil Collin son havde nået med sit skib, og hvor han overvintrede 1852—53. Farten fortsattes gennem Dease Stræde og Dolphin og Union Stræde, der var isfri. 26. august mødtes syd for Nelson Head på Baring Land det første vest fra kommende skib, og 30. august passeredes Kap Bathurst. På grund af nordvest-storm og isen tæt på land blev "Gjøa" tvunget til atter at overvintre mellem Mackenzie flodens munding og Herschel Ø og lå indestængt af isen fra 2. september 1905 til 11. juli 1906 ved King Point (69° 10’ nordlig bredde og 137° 45’ vestlig længde). Her døde maskinist og magnetisk observator Gustav Wiik. 16. august 1906 passeredes Point Barrow, og 30.—31. august gik "Gjøa" gennem Beringstrædet. Begge ekspeditionens hovedopgaver løstes fuldstændig.

Eksterne henvisninger 

Roald Amundsen: "Gjöa-Ekspeditionen (Nordvest-Passagens Gennemsejling)" (Geografisk Tidsskrift, Bind 19; 1907)

Skibsekspeditioner
Polarekspeditioner
Lule älv

Lule älv (eller Luleälven) er en flod i den nordlige del af Norrland (Norrbottens län) i Sverige. Den er 461 km lang og har et afvandingsområde på 25.240 km². Lule älv har sit udspring i nærheden af Sulitelma ved grænsen til Norge, passerer de store søer Virihaure (580 moh.) og Vastenjaure (547 moh.) og løber under navnet Vuojatätno mod nordøst til den store opstemmede sø Akkajaure, hvor den drejer mod sydøst, passerer Stora Sjöfallet og Stora Lulevatten og derfra videre til udmundingen i Den Botniske Bugt ved Luleå.

Middelvandføringen ved mundingen er 498 m3/s, hvilket gør Lule älv til den næstmest vandrige elv i Sverige (efter Göta älv). Lule älvs hovedstrøm løber gennem kommunerne Jokkmokk, Gällivare, Boden og Luleå. Største biflod er Lilla Luleälven. Andra større tilløb er Vietasätno og Bodträskån.

Kraftværker i Lule älv 
Lule älv giver vand til et stort antal vandkraftværker som alle ejers af Vattenfall AB.

Kilder 

Norrland
Vandløb i Sverige
Michael Hester

Michael Hester (født 2. maj 1972 i Sydney) er en newzealandsk fodbolddommer. Han har dømt internationalt under det internationale fodboldforbund FIFA siden 2007, hvor han er placeret i Oceaniens dommergruppe.
Hester blev sammen med sin newzealandske dommerkollega Peter O'Leary udtaget som Oceaniens dommerrepræsentanter ved VM 2010. Her blev Hester tildelt en enkelt kamp.

Ved siden af sin aktive dommerkarriere er Hester officer i den newzealandske flåde

Karriere

VM 2010 
   –   (gruppespil)

Referencer 

Fodbolddommere fra New Zealand
Personer fra Sydney
Dommere i VM i fodbold 2010
Nefrogen systemisk fibrose

Nefrogen systemisk fibrose er en  bindevævssygdom, der giver eksemlignende symptomer på arme og ben, sideløbende med smertefulde hævelser hvor huden bliver tyk, ru og hård, især på benene, på underlivet, på hænder og i ansigtet. Den blev kendt efter at adskillige  nyrepatienter fik sygdommen og blev alvorligt invalideret efter at have fået kontraststoffet Omniscan i forbindelse med mr-scanning.

Eksterne kilder og henvisninger

 Om Nefrogen systemisk fibrose på Sundhed.dk

Sygdomme
Kalixälven

Kalixälven eller Kalix älv er en flod i Norrbottens län i Sverige. Den er 430 km lang, og afvandingsområdet er 18.130 km², mens middelvandføringen er 290 m³/s.

Floden begynder i Kebnekaise-massivet i Kiruna kommune og løber mod sydøst gennem landskabet Lappland. Ved Tärendö drejer floden mod syd og løber gennem Norrbotten. Den munder ud i Botniske Bugt sydøst for Kalix. De vigtigste bifloder er Kaitumälven, Tärendöälven og Ängesån.

Kalixälven er sammen med Vindelälven, Torne älv og Pite älv en af de fire store floder i Norrland, som ikke er reguleret til vandkraftproduktion. Der ligger flere vandfald og stryg i floden, hvoraf de største er Jockfallet og Linafallet.

Navnet er en forsvensking af det nordsamiske navn Gáláseatnu, som er dannet af gállit = «vade» eller gálus = «sval» og eatnu = «stor flod». På Tornedalsfinsk kaldes floden Kainhuun väylä, Kaihnuun väylä i flodens sydlige del, nedstrøms fra Tärendö. Nord for Tärendö bruges ofte Kaalas väylä eller/og Kaalas eno. 

Floden var fra russisk side foreslået som grænseflod, da Sverige måtte afstå Finland til Rusland efter den Finske Krig i 1808-1809. Sverige ønskede, at grænsen skulle gå ved Kemi älv, og til sidst blev grænsen trukket ved Torne elv, midtvejs mellem de to.

Referencer  

Vandløb i Sverige
Norrbottens län
Benito Archundia

Benito Armando Archundia Tellez (født 21. marts 1966) er en tidligere fodbolddommer fra Mexico. Han dømte internationalt under det internationale fodboldforbund FIFA fra 1993 til 2010, hvor han var placeret i den nordamerikanske dommergruppe. Han indstillede sin karriere i 2010 da han faldt for aldersgrænsen på 45 år for internationale dommere.
Archundia deltog ved 2 VM slutrunder (2006 og 2010), hvor det i alt blev til 8 kampe, hvilket er rekord for en dommer (pr. 2011).

Civilt er Archundia uddannet advokat og er bachelor i økonomi.

Karriere

VM 2006 
   –   (gruppespil)
   –   (gruppespil)
   –   (gruppespil)
   –   (ottendedelsfinale)
   –   (semifinale)

VM 2010 
   –   (gruppespil)
   –   (gruppespil)
   –   (bronzekamp)

Referencer 

Økonomer fra Mexico
Fodbolddommere fra Mexico
Dommere i VM i fodbold 2006
Dommere i VM i fodbold 2010
Dommere i Copa América
Kalasin

Kalasin (thai:กาฬสินธุ์) er hovedstaden i provinsen Kalasin i det nordøstlige Thailand (Isan-området). Befolkningen anslås (2006) til 37.653.Byen har et areal på 16.96 km².

Byer i Thailand
Rikuzentakata

Rikuzentakata (jap.(陸前高田市, Rikuzentakata-shi) er en by med ca. 20.000 indbyggere i Iwate-præfekturet på Honshū, hovedøen i Japan. 

Rikuzentakata ligger syd for Morioka og nord for Sendai ved Stillehavskysten.

Ved jordskælvet ved Sendai 11. marts 2011 hørte byen til et af de værst ramte områder med store ødelæggelser og mange døde.

Referencer

Eksterne henvisninger

Byer i Japan
Nick Clausen

Nick Clausen (født 30. maj 1988) er dansk børne- og ungdomsforfatter.

Han er født og opvokset i Nordjylland.

Nick Clausen debuterede i 2009 med den korte horrorroman Tidevandet, og har efterfølgende udgivet en række bøger som strækker sig over genrer som krimi, horror, fantasy og psykologisk drama.

Bibliografi 
 Tidevandet (Facet, 2009, genudgivet 2017)
 Prinsessen fra Paradisgade (Facet, 2009)
 De døde brødre (Tellerup, 2009)
 ULM (Tellerup, 2010)
 Manden med plasticleen (novelle, udgivet i antologien Velkommen til dybet, Tellerup, 2011)
 De sorte symboler (Tellerup, 2011)
 De blodige bid (Tellerup, 2011)
 Silhuet (Tellerup, 2011)
 Kanel, klejner og julekaos (Tellerup, 2011)
 Den sidste vindrytter 1: Udvalgt (Tellerup, 2012)
 Den sidste vindrytter 2: Rejsen (Tellerup, 2012)
 Den sidste vindrytter 3: Opgøret (Tellerup, 2012)
 Den forkerte person (novelle, udgivet i antologien Historier til drenge, Tellerup, 2012, genudgivet i LæseRaketten, 2017, Oxfam Ibis)
 De hviskende veje (Tellerup, 2012)
 Englen (novelle, udgivet i antologien Heksens briller, Ordet fanger, 2013)
 Cirinos fortælling (Høst & Søn, 2014)
 Alexias fortælling (Høst & Søn, 2015)
 Drømmeland (Facet, 2016)
 Mareridt & Myrekryb 1 - Syv uhyggelige historier (novellesamling, Facet 2016)
 Mareridt & Myrekryb 2 - Syv uhyggelige historier (novellesamling, Facet 2017)
 Hummerkongens hævn 1 (Facet, 2017)
 Dødt kød - Dag 1 (Facet, 2017)
 Mareridt & Myrekryb 3 - Syv uhyggelige historier (Facet, 2017)
 Hummerkongens hævn 2 (Facet, 2018)
 Søvnløs - 5 gys (Facet, 2018)
 Menneskekød (Facet, 2018)
Ørkenblod (Facet, 2018)
Dødt kød - Dag 2 (Facet, 2019)
Dødt kød - Dag 3 (Facet, 2019)
Pigen som ikke var der (Facet, 2019)
Spøgelseshvisker (Facet, 2019)

Eksterne henvisninger 
 Nick Clausens officielle hjemmeside 
 
 

Børnebogsforfattere fra Danmark
Dansksprogede forfattere fra Danmark
Monterrey Ice Complex

Monterrey Ice Complex er en skøjtebane som befinder sig i Santa Catarina i Monterrey's storbyområde i den mexikanske delstat Nuevo León. Skøjtebanen har plads til 1500 tilskuere og er den største i Monterrey og den tredje største i Mexico. Ishallen er hjemmebane for ishockeyklubben Toros Monterrey og hallen bliver også benyttet til Kunstskøjteløb. Der har været arrangeret internationale mesterskaber i skøjtehallen blandt andet 3. division af U18 VM i ishockey i 2010.

Idrætsanlæg i Mexico
Ishaller
Omar Caetano

Omar Caetano Otero (8. november 1938 – 2. juli 2008) var en uruguayansk fodboldspiller, der som midtbanespiller på Uruguays landshold deltog ved to VM-slutrunder (1966 og 1970). Heraf var den mest succesfulde 1970-turneringen i Mexico, hvor holdet sluttede på fjerdepladsen. I alt nåede han at spille 29 kampe for landsholdet.

Caetano spillede på klubplan primært for CA Peñarol i hjemlandet, som han vandt hele otte uruguayanske mesterskaber med. Han afsluttede sin karriere i USA hos New York Cosmos.

Titler 
Primera División Uruguaya
 1962, 1964, 1965, 1967, 1968, 1973, 1974 og 1975 med Peñarol

Copa Libertadores
 1961 og 1966 med Peñarol

Intercontinental Cup
 1961 og 1966 med Peñarol

Referencer 

Fodboldspillere fra Uruguay
Deltagere ved verdensmesterskabet i fodbold 1970
Fodboldspillere fra New York Cosmos
Fodboldspillere fra Club Atlético Peñarol
Sandy Dennis

Sandy Dale Dennis (født 27. april 1937 i Hastings i Nebraska, død 2. marts 1992 i Westport i Connecticut) var en amerikansk teater- og filmskuespiller.

For sin rolle som "Honey" i filmen Hvem er bange for Virginia Woolf? vandt Sandy Dennis i 1966 en Oscar for bedste kvindelige birolle.

Eksterne henvisninger 
 

Skuespillere fra Nebraska
Oscar for bedste kvindelige birolle
Shirley Jones

Shirley Mae Jones (født 31. marts 1934 i Smithton i Pennsylvania) er en amerikansk skuespiller.

Shirley Jones vandt i 1960 en Oscar for bedste kvindelige birolle for rollen som den prostituerede Lulu Baines i filmen Elmer Gantry.

Eksterne henvisninger 
 
 

Skuespillere fra Pennsylvania
Oscar for bedste kvindelige birolle
Nikita Mikhalkov

Nikita Sergejevitj Mikhalkov ( ; født 21. oktober 1945 i Moskva, Sovjetunionen) er en russisk skuespiller og filminstruktør, bror til Andrej Kontjalovskij. 

Han begyndte som skuespiller syv år gammel, og har som voksen spillet i så vel egne film som i brorens Sibiriade (1978). Han brød igennem med Kærlighedens slaver (1976), henlagt til den russiske revolution, og fulgte op med Tjekhov-filmatiseringen Ufuldendt stykke for mekanisk klaver (1977). Han fik gennembrud i vesten med den russisk-italienske Sorte øjne (1987), også bygget på Tjekhov, og med Marcello Mastroianni i hovedrollen. Han instruerede Urga - kærlighedens tegn (1991). Med Brændt af solen (1993) vandt han Oscar for bedste fremmedsprogede film.

Med eksperimentalfilmen Anna: ot 6 do 18 fra 1993 beskrev han gennem optagelser af sin datter Anna Sovjetunionens udviling fra 1980 til kollapset i 1991 og de første turbulente år i det nye Rusland.

Eksterne henvisninger 

 

Filminstruktører fra Rusland
Skuespillere fra Rusland
Personer fra Moskva
Ryan Seacrest

Ryan John Seacrest (født 24. december 1974) er en Emmy Award-nomineret amerikansk media-personlighed, tv-producer og tv-vært.

Ryan Seacrest blev født i Atlanta og opvokset i Dunwoody, Georgia som søn af Constance Marie née Zullinger, og advokaten Gary Lee Seacrest. Han har en lillesøster ved navn Meredith.

Han er blevet mest populær som tv-vært for den amerikanske tv-sendte sang konkurrence American Idol. Han er også tv-vært for nyheds-underholdningsprogrammet E! og det årlige Dick Clark's New Year's Rockin' Eve i ABC. Derudover er han vært for flere radioprogrammer som: On Air with Ryan Seacrest på KIIS-FM i Los Angeles, American Top 40 på Premiere Radio Networks, og The Entertainment Edge på The One Network i Storbritannien.

I april 2005 fik Secreast en stjerne på Hollywood Walk of Fame i en alder af 30 år.

Eksterne henvisninger 

 
 

Tv-værter fra USA
Personer fra Georgia
Joel Aguilar

Joel Antonio Aguilar Chicas (født 2. juli 1975) er en fodbolddommer fra El Salvador. Han har dømt internationalt under det internationale fodboldforbund FIFA siden 2001, hvor han er placeret i den nordamerikanske dommergruppe. 

Archundia deltog ved VM 2010. Han blev dog ikke tildelt nogen kampe og rejste hjem uden at have dømt en eneste kamp. Han deltog ved VM i 2018, hvor han dømte. 

Ved siden af den aktive dommerkarriere arbejder Aguilar som lærer.

Referencer 

Fodbolddommere fra El Salvador
Dommere i VM i fodbold 2010
Ruinerne af Kilwa Kisiwani og Songo Mnara

Ruinerne af Kilwa Kisiwani og Songo Mnara i Tanzania blev i 1981 optaget på UNESCO's verdensarvsliste, og i 2004 kom de også på UNESCO's liste over truet verdensarv.

Kilwa Kisiwani og Songo Mnara var to store havnebyer beliggende på øer et par kilometer fra Østafrikas kyst. Mellem 1200-tallet og 1500-tallet var de vigtige handelspladser for guld, sølv, slaver, elfenben, perler, parfume, kinesisk porcelæn m.m.

Den nordlige ø blev i 800-tallet købt af en arabisk købmand, som grundlagde Kilwa Kisiwani, Kilwa på øen, som senere blev en af de vigtigste handelspladser ved det Indiske ocean. Rigdommen medførte at man kunne bygge imponerende bygninger af sten og koral, som store moskeer og paladser. Blandt andet Vasco da Gama blev imponeret.
1505 blev byen erobret af portugiserne som byggede et fort og et fængsel, kaldet Gereza.

Songo Mnara, som også har storslåede ruiner af paladser og moskeer, ligger på en ø lige syd for Kilwa Kisiwani.

Eksterne links 
 UNESCO World Heritage Centre – Kilwa Kisiwanis og Songo Mnaras ruiner 
 Minnesota State University – Kilwa Kisiwani  
 Kilwabilleder  

Islamisk arkitektur
Verdensarvsområder i Afrika
Tanzanias historie
Truet verdensarv
Subkhiddin Mohd Salleh

Subkhiddin Mohd Salleh (født 17. november 1966) er en fodbolddommer fra Malaysia. Han har dømt internationalt under det internationale fodboldforbund FIFA siden 2000, hvor han er placeret i den asiatiske dommergruppe. Salleh deltog ved VM 2010 i Sydafrika, men blev ikke tildelt nogen kampe og måtte rejse hjem igen uden at have dømt en eneste kamp.

Ved siden af den aktive dommerkarriere arbejder Salleh som lærer.

Referencer 

Fodbolddommere
Sportsfolk fra Malaysia
Dommere i VM i fodbold 2010
Den lille gård på Torvet

Den lille gård på Torvet er en bygning placeret på Nytorv 4 i Viborg. Den er tegnet af den sachsiske bygmester og arkitekt Johann Gottfried Hödrich og opført i årene 1731-1735 af borgmester Hans Knudsen Rafn, som hans "liden Gaard paa Torvet". Bygningen har været fredet siden 1945.

Det nuværende portfag blev tilføjet i 1850 og den midterste dør blev tilsat.

Litteratur 
N.J. Israelsen: J.G. Hödrich – bygmester i Viborg, Foreningen til Gamle Bygningers Bevaring 1975.

Eksterne henvisninger 

 Sagsbeskrivelse hos Kulturarvsstyrelsen 

Bygninger, konstruktioner og anlæg i Viborg
Fredede bygninger, konstruktioner og anlæg i Viborg Kommune
Fredede palæer, borgerhuse og lejlighedskomplekser i Danmark